شەفەق نيوز/ بڕێ لە هووز "عتبە" لە دیالە، ئمڕوو یەکشەممە، دەسکردنە مانگرتن وەداوای ئاشکراکردن بکوشەیل ئەفسەریگ لە پۆلیس لە مانگ گوزەیشتە لە دەورگرد قەزای موقدادیە بۊیە قوربانی.
پەیامنێر ئاژانس شەفەق نيوز وت؛ ناڕەزایلە ری بەلەدرووز – بەعقوبە بڕین،  وە داوای دووارەکردن لێکۆڵینەوە لە باوەت کوشیان موقەدەم سەرمەد جامل عتبی ک وە پەلاماریگ لەبان خاڵیگ وەشکین لە دەورگرد قەزای موقدادیە وەرجە زیاتر لە مانگیگ کوشیا.
ناڕەزایلە دووارەی داواکارییان لە ئاشکراکردن بکوشەیل موقەدەم عتنی کردن ک باوەت کوشتنەگەی دۊیانخریا، و توومارکردنی جۊر قوربانی  پەلاماریگ لەلایەن ریخریاگ داعش، و کەسوکارەیل موقەدەم عتبی رکدارن ک لایەنیگ چەکدار کوشتنەسەی نەگ ریخریاگ داعش.
